
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 113 


6 Ιουλίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


173. Περιεχόμενο σπουδών και διάρκεια φοίτησης 

των τμημάτων Τεχνολόγων Ορυχείων και Διοίκη¬ 
σης Μονάδων Τοπικής Αυτοδιοίκησης των Τε¬ 
χνολογικών Εκπαιδευτικών Ιδρυμάτων . 1 

174. Τροποποίηση ωρολογίων προγραμμάτων σχολι¬ 
κών μονάδων Δευτεροβάθμιας Εκπαίδευσης .. 2 

175. Τροποποίηση και συμπλήρωση του Π.Δ. 221/ 

1990 «Επιλογή υποψηφίων ειδικών κατηγοριών 
για εισαγωγή στο πρώτο έτος σπουδών της τριτο¬ 
βάθμιας εκπαίδευσης (ΦΕΚ Α' 82) . 3 

176. Τροποποίηση του Π.Δ. 161/1988 «Αναδιάρ¬ 

θρωση, σύσταση, οργάνωση και λειτουργία Περι¬ 
φερειακών Υπηρεσιών της Ελληνικής Αστυνο¬ 
μίας και άλλες διατάξεις» (Α' 74) . 4 

177. Μεταβίβαση αρμοδιοτήτων τροποποιήσεων εγκε¬ 

κριμένου σχεδίου πόλεως και πολεοδομικών 
εφαρμογών στο Δήμο Αλεξανδρούπολης (Ν. 
Έβρου) . 5 

178. Μεταβίβαση αρμοδιοτήτων τροποποιήσεων εγκε¬ 

κριμένου σχεδίου πόλεως στο Δήμο Ανω Λιο¬ 
σίων (Ν. Αττικής) . 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 173 (1) 


Περιεχόμενο σπουδών και διάρκεια φοίτησης των τμημά¬ 
των Τεχνολόγων Ορυχείων και Διοίκησης Μονάδων Το¬ 
πικής Αυτοδιοίκησης των Τεχνολογικών Εκπαιδευτι¬ 
κών Ιδρυμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25, παράγραφος 1, του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων (Τ.Ε.Ι.)» (Α' 173). 

2. Την γνωμοδότηση του Συμβουλίου Τεχνολογικής Εκ¬ 
παίδευσης (αριθ. πρακτικού 13/11.1.1994). 

3. Την γνωμοδότηση του Ινστιντούτου Τεχνολογικής 
Εκπαίδευσης (αριθμ. πρακτικού 8/16.3.1993). 

4. Τη διάταξη του άρθρου 27 του Ν. 2081/1992 κατ’ 


εφαρμογή της οποίας βεβαιώνεται ότι από τις διατάξεις 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την αριθμ. 161/1994 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων αποφασίζουμε: 

Αρθρο μόνο 

1. Το περιεχόμενο σπουδών και η διάρκεια φοίτησης 
των τμημάτων, Τεχνολόγων Ορυχείων και Διοίκησης Μο¬ 
νάδων Τοπικής Αυτοδιοίκησης των Τεχνολογικών Εκπαι¬ 
δευτικών Ιδρυμάτων, καθορίζεται ως εξής: 

α) Το Τμήμα Ορυχείων της Σχολής Τεχνολογικών Εφαρ¬ 
μογών, παρέχει θεωρητική και πρακτική εκπαίδευση, 
μέσα στα πλαίσια της ορθολογικής αξιοποίησης και εκμε¬ 
τάλλευσης του ορυκτού πλούτου της χώρας, για τη δη¬ 
μιουργία στελεχών μονάδων εξόρυξης και εκμετάλλευσης 
του ορυκτού πλούτου, ικανών να χειρίζονται τεχνικά και 
οργανωτικά θέματα των συγκεκριμένων μονάδων. 

Η διάρκεια σπουδών στο Τ μήμα αυτό, είναι επτά (7) εξά¬ 
μηνα, απο τα οποία τα έξι (6) εξάμηνα, είναι η διάρκεια 
φοίτησης και το ένα (1) εξάμηνο η πρακτική άσκηση στο 
επάγγελμα. 

β) Το Τμήμα Διοίκησης Μονάδων Τοπικής Αυτοδιοίκη¬ 
σης της Σχολής Διοίκησης και Οικονομίας, παρέχει θεω¬ 
ρητική και πρακτική εκπαίδευση, μέσα στα πλαίσια της 
ανάπτυξης του θεσμού της Τοπικής Αυτοδιοίκησης, για τη 
δημιουργία στελεχών διοίκησης μονάδων Τοπικής Αυτο¬ 
διοίκησης, ικανών να χειρίζονται θέματα διοικητικά, οργα¬ 
νωτικά και οικονομικής - διαχειριστικής τοπικής ανάπτυ¬ 
ξης των Οργανισμών Τοπικής Αυτοδιοίκησης. 

Η διάρκεια σπουδών στο Τ μήμα αυτό, είναι επτά (7) εξά¬ 
μηνα, από το οποία τα έξι (6) εξάμηνα είναι η διάρκεια φοί¬ 
τησης και το ένα (1) εξάμηνο η πρακτική άσκηση στο 
επάγγελμα. 

Στο Υπουργό Εθνικής Παιδείας και θρησκευμάτων ανα¬ 
θέτουμε τη δημοσίευση και εκτέλεση του Διατάγματος 
αυτού. 

Αθήνα, 2 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 174 (2) 

Τροποποίηση ωρολογίων προγραμμάτων σχολικών μονά¬ 
δων Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχσντας υπόψη: 

1. Τις διατάξεις της περ. γ) της παραγράφου 11 του άρ¬ 
θρου 5 και της περ. γ) της παραγράφου 2 του άρθρου 24 
του Νόμου 1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκαπαίδευσης και άλλες 
διατάξεις» (ΦΕΚ 167Α .). 

2. Την 3/1994 Πρόταση του Τμήματος Δευτεροβάθμιας 
Εκπαίδευσης του Παιδαγωγικού Ινστιντούτου. 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

4. Την 196/1994 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων αποφασίζουμε: 

Αρθρο 1 

Τα διδασκόμενα μαθήματα και οι ώρες της εβδομα¬ 
διαίας διδασκαλίας τους στα Ημερήσια Γυμνάσια, όπως 
ορίζονται από τις διατάξεις του άρθρου 1 του Π.Δ/τος 
447/1993 (ΦΕΚ 185 Α71993) τροποποιούνται ως εξής: 

Α' ΤΑΞΗ (από το σχολικό έτος 1995 - 96) 


ΜΑΘΗΜΑΤΑ ΩΡΕΣ ΕΒΔΟΜΑΔΙΑΙΑΣ 

ΔΙΔΑΣΚΑΛΙΑΣ 

1. θρησκευτικά 2 

2. Αρχαία Ελληνική Γραμματεία 4 

3. Νεοελληνική Γλώσσα και Γ ραμματεία 5 

4. Ιστορία 2 

5. Μαθηματικά 4 

6. Γεωγραφία 2 

7. Βιολογία I 2 

8. Ξένες Γλώσσες (Αγγλικά και Γαλλικά 

ή Γερμανικά) 2 

9. Αισθητική Αγωγή 2 

10. Φυσική Αγωγή 3 

11. Πληροφορική - Τεχνολογία 2 

12. Οικιακή Οικονομία 1 

ΣΥΝΟΛΟ 34 

Β' ΤΑΞΗ (από το σχολικό έτος 1994 - 95) 

ΜΑΘΗΜΑΤΑ ΩΡΕΣ ΕΒΔΟΜΑΔΙΑΙΑΣ 

ΔΙΔΑΣΚΑΛΙΑΣ 

1. θρησκευτικά 2 

2. Αρχαία Ελληνική Γ ραμματεία 4 

3. Νεοελληνική Γλώσσα και Γραμματεία 4 

4. Ιστορία 2 

5. Μαθηματικά 4 

6. Γεωγραφία 2 

7. Ξένες Γλώσσες (Αγγλικά και Γαλλικά 

ή Γερμανικά) 5 

8. Αισθητική Αγωγή 2 

9. Φυσική Αγωγή 3 

10. Φυσική - Χημεία 3 

11. Οικιακή Οικονομία 2 

12. Πληροφορική - Τεχνολογία _2 

ΣΥΝΟΛΟ 35 


Γ' ΤΑ=Η (από το σχολικό έτος 1995 - 96) 


ΜΑΘΗΜΑΤΑ ΩΡΕΣ ΕΒΔΟΜΑΔΙΑΙΑΣ 

ΔΙΔΑΣΚΑΛΙΑΣ 

1. θρησκευτικά 2 

2. Αρχαία Ελληνική Γραμματεία 4 

3. Νεοελληνική Γλώσσα και Γ ραμματεία 4 

4. Ιστορία 3 

5. Μαθηματικά 4 

6. Ξένες Γλώσσες (Αγγλικά και Γαλλικά 

ή Γερμανικά) 5 

7. Αισθητική Αγωγή 2 

8. Φυσική Αγωγή 2 

9. Φυσική - Χημεία 3 

10. Κοινωνικές Σπουδές 2 

11. Βιολογία II 2 

12. Πληροφορική 1 

13. Σ.Ε.Π. 1 

Λ - 

ΣΥΝΟΛΟ 35 

ΜΕΤΑΒΑΤΙΚΟ ΠΡΟΓΡΑΜΜΑ 
Α' ΤΑΞΗ (από το σχολικό έτος 1994 - 95) 

ΜΑΘΗΜΑΤΑ ΩΡΕΣ ΕΒΔΟΜΑΔΙΑΙΑΣ 

ΔΙΔΑΣΚΑΛΙΑΣ 

1. θρησκευτικά 2 

2. Αρχαία Ελληνική Γ ραμματεία 4 

3. Νεοελληνική Γλώσσα και Γ ραμματεία 5 

4. Ιστορία 2 

5. Μαθηματικά 4 

6. Γεωγραφία 2 

7. Βιολογία I 2 

8. Ξένες Γλώσσες (Αγγλικά και Γ αλλικά 

ή Γερμανικά) 5 

9. Αισθητική Αγωγή 2 

10. Φυσική Αγωγή 3 

11. Πληροφορική - Τεχνολογία 2 

ΣΥΝΟΛΟ 33 

ΜΕΤΑΒΑΤΙΚΟ ΠΡΟΓΡΑΜΜΑ 
Γ' ΤΑΞΗ (από το σχολικό έτος 1994 - 95) 

ΜΑΘΗΜΑΤΑ ΩΡΕΣ ΕΒΔΟΜΑΔΙΑΙΑΣ 

ΔΙΔΑΣΚΑΛΙΑΣ 

1. θρησκευτικά 2 

2. Αρχαία Ελληνική Γ ραμματεία 4 

3. Νεοελληνική Γλώσσα και Γ ραμματεία 4 

4. Ιστορία 3 

5. Μαθηματικά 4 

6. Ξένη Γλώσσα 3 

7. Αισθητική Αγωγή 2 

8. Φυσική Αγωγή 2 

9. Φυσική - Χημεία 3 

•10. Πληροφορική 2 

11. Οικιακή Οικονομία 1 

12. Γεωγραφία -/2 

13. Βιολογία 2/- 

14. Στοιχεία Δημοκρατικού Πολιτεύματος 1 

15. Σ.Ε.Π. 

ΣΥΝΟΛΟ 34 


Αρθρο 2 

Ο σκοπός και η διδακτέα ύλη του μαθήματος της Οικια¬ 
κής Οικονομίας της Β' Τάξης των Ημερησίων Γυμνασίων, 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

για το σχολικό έτος 1994 -1995 ορίζεται από τις διατάξεις 
του άρθρου 3 του Π.Δ/τος 438/1985 (ΦΕΚ 158 τ.Α'). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα 2 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΦΑΤΟΥΡΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 1 75 (2) 

Τροποποίηση και συμπλήρωση του Π.Δ. 221/1990 «Επι¬ 
λογή υποψηφίων ειδικών κατηγοριών για εισαγωγή στο 
πρώτο έτος σπουδών της τριτοβάθμιας εκπαίδευσης 
(ΦΕΚ Α' 82). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παράγραφος 4 του Ν. 
1351 /83 (Α' 56), σε συνδιασμό με το άρθρο 76 παράγρα¬ 
φος 3 του Ν. 1566/85 (Α' 167). 

2. Τις διατάξεις του άρθρου 27 του Ν. 2081/92 κατ’ 
εφαρμογή της οποίας βεβαιούται ότι απ' τις διατάξεις του 
Διατάγματος αυτού δεν προκαλείται επιπρόσθετη επιβά¬ 
ρυνση στον Κρατικό Προϋπολογισμό (Α' 154). 

3. Την αριθ. Η/11086/4.11.1993 κοινή απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων «Ανάθεση αρμοδιοτήτων στους Υφυπουρ¬ 
γούς Εθνικής Παιδείας και θρησκευμάτων Ιωάννη Ανθό- 
πουλο και Ελένη Στεφάνου (ΦΕΚ 842 Β'). 

4. Την 264/1994 γνωμοδότηση του Συμβουλίου της 
Επικράτειας, με πρόταση της Υφυπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο 1 

Στο τέλος της παραγ. 1 του άρθρου 1 του Π.Δ. 221/ 
1990 προστίθεται η φράση: «ή τίτλου ΙΝΤΕΗΝΑΤΙΟΝΑί. 
Β ΑΟΟΑΙ-Αυ Β ΕΑΤ ». 

2. Στο τέλος του άρθρου 4 του Π.Δ. 221/1990 προστί¬ 
θεται παράγραφος 4 η οποία έχει ως εξής: 

«4. Ειδικά κατά την επιλογή υποψηφίων για το ακαδη¬ 
μαϊκό έτος 1994 - 95 οι υποψήφιοι που φοιτούν στην τε¬ 
λευταία τάξη σε ελληνικό λύκειο στην Κωνσταντινούπολη 
κατά το σχολικό έτςο 1993 - 94 και υπάγονται στην κατη¬ 
γορία των Ελλήνων του εξωτερικού ή παιδιών Ελλήνων 
υπαλλήλων που υπηρετούν στο εξωτερικό, μπορούν να 
υποβάλουν τον τίτλο απόλυσης του λυκείου το αργότερο 
μέχρι το τέλος Σεπτεμβρίου 1994 και πριν την έκδοση των 
αποτελεσμάτων επιλογής. 

Η βαθμολογία των υποψηφίων της κατηγορίας αυτής 
που θα πάρουν μέρος στις εισιτήριες εξετάσεις του ίδιου 
έτους ακυρώνεται και θεωρείται ως ουδέποτε επιτευ- 
χθείσα, αν δεν υποβάλουν τον τίτλο απόλυσης του λυ¬ 
κείου στην επιτροπή του άρθρου 18 του ίδιου Π.Δ./τος μέ¬ 
χρι τη λήξη της ανωτέρω προθεσμίας». 

3. Στο τέλος του εδαφίου α της παραγράφου 1 του άρ¬ 
θρου 5 προστίθεται η εξής περίοδος: 

«Στο μηχανογραφικό δελτίο υποψηφίου της κατηγορίας 
αυτής αναγράφονται κατά δέσμη οι σχολές και τα τμήματα 


της τριτοβάθμιας εκπαίδευσης. Κάθε υποψήφιος έχει δι¬ 
καίωμα να επιλέξει μια (1) δέσμη και να δηλώσει προτί¬ 
μηση μέχρι είκοσι (20) σχολές ή τμήματα σχολών της ίδιας 
δέσμης». 

Αρθρο 2 

Το άρθρο 6 του Π.Δ. 221/1990 αντικαθίσταται ως εξής: 

«Η κατάταξη των τμημάτων και των σχολών της τριτο¬ 
βάθμιας εκπαίδευσης σε δέσμες και το ανώτατο όριο του 
αριθμού σχολών ή τμημάτων για τα οποία μπορεί να δηλώ¬ 
σει προτίμηση στο μηχανογραφικό δελτίο ο υποψήφιος 
της κατηγορίας των Ελλήνων του εξωτερικού ή παιδιών 
Ελλήνων υπαλλήλων που υπηρετούν στο εξωτερικό, είναι 
αυτή που ισχύει κάθε φορά για τους υποψηφίους των γενι¬ 
κών εξετάσεων». 

Αρθρο 3 

1. Στο τέλος της παραγρ. 1 του άρθρου 7 του Π.Δ. 221 / 
1990 προστίθεται η εξής περίοδος: 

«Από τις εξετάσεις του έτους 1994 και εφεξής ορίζεται 
ως εξεταζόμενο μάθημα της ΔΕΣΜΗΣ 4, το μάθημα της 
Πολιτικής Οικονομίας αντί του μαθήματος της Κοινωνιο- 
λογίας. Ειδικά κατά τις εξετάσεις του έτους 1994 οι υπο¬ 
ψήφιοι της ΔΕΣΜΗΣ 4 που είναι απόφοιτοι προηγουμένων 
ετών και είχαν εξεταστεί για πρώτη φορά το έτος 1993 
στις εξετάσεις της δέσμης αυτής, με την κατηγορία των 
Ελλήνων του εξωτερικού ή παιδιών Ελλήνων υπαλήλων 
που υπηρετούν στο εξωτερικό, μπορούν να εξεταστούν 
στο μάθημα της Πολιτικής Οικονομίας ή στο μάθημα της 
Κοινωνιολογίας, σύμφωνα με δήλωσή τους στο μηχανο¬ 
γραφικό δελτίο κατά την κατάθεση των δικαιολογητικών 
τους. 

Ο υποψήφιος της κατηγορίας αυτής που δεν δηλώνει 
ότι επιθυμεί να εξεταστεί στο μάθημα της Κοινωνιολο- 
γίας, εξετάζεται υποχρεωτικά στο μάθημα της Πολιτικής 
Οικονομίας». 

2. Οι ρυθμίσεις του εδαφίου δ' της παραγράφου 5 του 
άρθρου 7 του ίδιου Π. Δ/τος ισχύουν και για το μάθημα της 
Πολιτικής Οικονομίας. 

Αρθρο 4 

Τα εδάφια α' και β' της παραγράφου 1 του άρθρου 12 
του Π.Δ. 221/1990 αντικαθίστανται ως εξής: 

«α) Μέχρι επτά (7) μέλη του διδακτικού ερευνητικού 
προσωπικού (ΔΕΠ) ανωτάτων εκπαιδευτικών ιδρυμάτων, 
ειδικότητας φιλολόγου, μαθηματικού, φυσικού ή χημικού 
και οικονομολόγου, από τα οποία ένα ορίζεται ως Πρόε¬ 
δρος». 

«β) Μέχρι δεκαέξι (16) σχολικοί σύμβουλοι Δ.Ε. ή εκπαι¬ 
δευτικοί Δ.Ε. ειδικότητας μαθηματικού, φυσικού, χημικού, 
βιολόγου ή φυσιογνώστη και κλάδου φιλολόγων, οικονο¬ 
μολόγων. 

Οι εκπαιδευτικοί Δ.Ε. πρέπει να έχουν βαθμό Α' και Β' 
και να έχουν διδάξει στις δέσμες το μάθημα της ειδικότη¬ 
τάς τους τουλάχιστον το τελευταίο σχολικό έτος. 

Ειδικά κατά τις εξετάσεις του έτους 1994, στην επι¬ 
τροπή συμμετέχουν και δύο (2) μέλη ΔΕΠ των ΑΕΙ ή Εκπ/ 
κού Προσωπικού των ΤΕΙ ή σχολικοί σύμβουλοι Δ.Ε. ή εκ¬ 
παιδευτικοί Δ.Ε. ειδικότητας Κοινωνιολογίας ή κλάδου 
Κοινωνιολόγων ή άλλου κλάδου που έχουν διδάξει το μά¬ 
θημα της Κοινωνιολογίας στις δέσμες κατά το σχολικό 
έτος 1992 - 93». 

Στην Υφυπουργό Εθνικής Παιδείας και θρησκευμάτων 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


αναθέτουμε τη δημοσίευση και εκτέλεση του παρόντος Π. 
Διατάγματος. 

Αθήνα, 2 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΕΛΕΝΗ ΣΤΕΦΑΝΟΥ 
- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 176 (2) 

Τροποποίηση του Π.Δ. 161/1988 «Αναδιάρθρωση, σύ¬ 
σταση, οργάνωση και λειτουργία Περιφερειακών Υπη¬ 
ρεσιών της Ελληνικής Αστυνομίας και άλλες διατάξεις» 
(Α' 74). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α , β και στ 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε με 
το άρθρο 1 παρ. 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1922 (Α 154). 

3. Τις διατάξεις του Π.Δ. 82/1986 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 12.200.000 δρχ. περίπου για το 
έτος 1994, 31.860.000 δρχ. περίπου για το έτος 1995 και 
28.160.000 δρχ. περίπου για καθένα από τα επόμενα έτη. 
Από τις δαπάνες του έτους 1994, ποσό 6.700.000 δρχ. θα 
καλυφθεί από τις υπάρχουσες πιστώσεις Κ.Α.Ε. 0422, 
0721, 0722, 0824, 0831, 1111, 1112, 1113, 1351, 

1611, 1612 και 1711, ενώ ποσό 5.500.000 δρχ. περίπου 
με μεταφορά πιστώσεων στους Κ.Α.Ε. 1523 και 1525. Οι 
δαπάνες έτους 1994 και των επομένων ετών θα προβλέ- 
πονται και θα καλύπτονται από τις αντίστοιχες πιστώσεις 
των κατ’ έτος προϋπολογισμών εξόδων Ελληνικής Αστυ¬ 
νομίας. 

5. Την υπ’ αριθ. 280/1994 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Αρθρο 1 

Το άρθρο 10 του Π.Δ. 161/1988, όπως τροποποιήθηκε 
με τα Π.Δ. 121 /1989 (Α' 57) και 191 /1991 (Α' 74) αντικα¬ 
θίσταται ως εξής: 

«Άρθρο 10 

Διεύθυνση Αστυνομικών Επιχειρήσεων. 

1. Η Διεύθυνση Αστυνομικών Επιχειρήσεων συγκροτεί¬ 
ται από: 

α. Το Επιτελείο. 

β. Την Υποδιεύθυνση Μέτρων Τάξης (Υ.ΜΕ.Τ.). 
γ. Την Υποδιεύθυνση Αποκατάστασης Τάξης 
(Υ.Α.Τ.). 

δ. Το Τμήμα Μηχανοκινήτων Μονάδων (Τ.ΜΗ.Τ.). 
ε. Την Ειδική Κατασταλτική Αντιτρομοκρατική Μονάδα 


(Ε.Κ.Α.Μ.), η οποία λειτουργεί σε επίπεδο Τμήματος. 

2. Το Επιτελείο διαρθρώνεται στα ακόλουθα Τμή¬ 
ματα: 

α. Εσωτερικών Λειτουργιών, 
β. Διαχείρισης Υλικού - Χρηματικού, 
γ. Τεχνικών Μέσων. 

3. Το Τμήμα Εσωτερικών Λειτουργιών έχει τις αρμοδιό¬ 
τητες που ορίζονται στις παραγράφους 2 και 3 του άρθρου 
73 του Π.Δ. 582/1984. Το Τμήμα Διαχείρισης Υλικού - 
Χρηματικού έχει τις αρμοδιότητες της παραγράφου 4 του 
άρθρου 73 του προαναφερομένου Π.Δ. Το Τμήμα Τεχνι¬ 
κών Μέσων έχει ως αρμοδιότητα τη διαχείριση θεμάτων 
τεχνικών μέσων. 

4. Η Υποδιεύθυνση Μέτρων Τάξης διαρθρώνεται εσω¬ 
τερικά σε δύο (2) Τμήματα Μέτρων Τάξης (Τ.ΜΕ.Τ.). Τα 
Τμήματα Μέτρων Τάξης διαρθρώνονται σε διμοιρίες. 

5. Η Υποδιεύθυνση Μέτρων Τάξης έχει ως αποστολή τη 
διάθεση διμοιριών, για μεν την περιφέρεια της Γενικής 
Αστυνομικής Διεύθυνσης Θεσσαλονίκης, κατόπιν διατα¬ 
γής του Γενικού Αστυνομικού Διευθυντή Θεσσαλονίκης, 
για δε την υπόλοιπη χώρα, κατόπιν διαταγής του Αρχηγού 
της Ελληνικής Αστυνομίας, προς ενίσχυση των κατά τό¬ 
πους αρμοδίων Διευθύνσεων Αστυνομίας ή Αστυνομικών 
Διευθύνσεων για: 

α. Τη λήψη μέτρων τάξης στις διάφορες συγκεντρώ¬ 
σεις, στις δημόσιες συναθροίσεις και γενικά σε δημόσιους 
χώρους, καθώς και κατά τις συνεδριάσεις των δικαστη¬ 
ρίων. 

β. Τη λήψη μέτρων τάξης σε σοβαρά συμβάντα αστυνο¬ 
μικής αρμοδιότητας. 

γ. Τη διενέργεια περιπολιών και εκτέλεση άλλων αστυ¬ 
νομικών αποστολών στην περιοχή των Αστυνομικών Τμη¬ 
μάτων της Γ ενικής Αστυνομικής Διεύθυνσης Θεσσαλονί¬ 
κης, εφόσον οι υπηρεσιακές ανάγκες το επιτρέπουν. 

6. Η Υποδιεύθυνση Αποκατάστασης Τάξης διαρθρώνε¬ 
ται εσωτερικά σε δύο (2) Τμήματα Αποκατάστασης Τάξης 
(Τ.Α.Τ.). Τα Τμήματα Αποκατάστασης Τάξης διαρθρώνο¬ 
νται σε διμοιρίες. 

7. Η Υποδιεύθυνση Αποκατάσταση Τάξης έχει ως απο¬ 
στολή τη διάθεση διμοιριών, για με την περιφέρεια της Γ ε¬ 
νικής Αστυνομικής Διεύθυνσης Θεσσαλονίκης, κατόπιν 
διαταγής του Γ ενικού Αστυνομικού Διευθυντή Θεσσαλονί¬ 
κης, για δε την υπόλοιπη χώρα, κατόπιν διαταγής του Αρ¬ 
χηγού της Ελληνικής Αστυνομίας, προς ενίσχυση των κατά 
τόπους αρμοδίων Διευθύνσεων Αστυνομίας ή Αστυνομι¬ 
κών Διευθύνσεων για την αποκατάσταση της δημόσιας τά¬ 
ξης που διαταράσσεται κατά τη διάρκεια διαφόρων συγκε¬ 
ντρώσεων, δημοσίων συναθροίσεων και άλλων μαζικών 
εκδηλώσεων ή την αντιμετώπιση εξαιρετικά σοβαρών 
συμβάντων αστυνομικής αρμοδιότητας, οσάκις τούτο δεν 
καθίσταται εφικτό από τις λοιπές αστυνομικές δυνάμεις, 
κατά την κρίση του οικείου διευθυντού αστυνομίας ή 
αστυνομικού διευθυντού. 

8. Το Τμήμα Μηχανοκινήτων Μονάδων διαρθρώνεται σε 
διμοιρίες τεθωρακισμένων οχημάτων (Τ/θ). 

9. Το Τμήμα Μηχανοκινήτων Μονάδων έχει ως απο¬ 
στολή τη διάθεση μονάδων, ύστερα από διαταγή του Αρ¬ 
χηγού της Ελληνικής Αστυνομίας, προς ενίσχυση των δυ¬ 
νάμεων της Υποδιεύθυνσης Αποκατάστασης Τάξης, για 
την αποκατάσταση της δημόσιας τάξης και εφόσον αυτές 
δε δύνανται να επιτύχουν τούτο με τα μέσα που έχουν στη 

διάθεσή τους, κατά την κρίση του οικείου διευθυντού 
αστυνομίας ή αστυνομικού διευθυντού. 

10. Η Ειδική Κατασταλτική Αντιτρομοκρατική Μονάδα 
έχει ως αποστολή τη διάθεση δυνάμεων, ύστερα από δια¬ 
ταγή του Αρχηγού της Ελληνικής Αστυνομίας, για την απο¬ 
τελεσματική αντιμετώπιση σοβαρών και εξαιρετικά επικίν¬ 
δυνων καταστάσεων, όπως είναι οι περιπτώσεις ειδικών 
εγκλημάτων βίας (τρομοκρατικές ενέργειες), ένοπλες συ¬ 
γκρούσεις, οργανωμένες ληστείες, αεροπειρατίες, απα¬ 
γωγές προσώπων και γενικά οι περιπτώσεις για τις οποίες 
απαιτείται, κατά την κρίση του διευθυντή της οικείας Διεύ¬ 
θυνσης των Γενικών Αστυνομικών Διευθύνσεων ή του οι¬ 
κείου αστυνομικού διευθυντή, επέμβαση αστυνομικών 
δυνάμεων ειδικώς εκπαιδευμένων και πλήρως εξοπλισμέ¬ 
νων με σύγχρονα όπλα και υλικοτεχνικά μέσα. 

11. θέματα που αφορούν στην επιχειρησιακή τακτική 
και δράση των δυνάμεων της Υποδιεύθυνσης Αποκατά¬ 
στασης Τάξης, του Τμήματος Μηχανοκινήτων Μονάδων 
και της Ειδικής Κατασταλτικής Αντιτρομοκρατικής Μονά¬ 
δας, υπάγονται στην αρμοδιότητα και ευθύνη του επικε¬ 
φαλής καθεμιάς από τις υπηρεσίες αυτές. 

12. α. Ο διευθυντής της Διεύθυνσης Αστυνομικών Επι¬ 
χειρήσεων φέρει το βαθμό του Ταξιάρχου ή Αστυνομικού 
Διευθυντή. Ο υποδιευθυντής της Διεύθυνσης αυτής φέρει 
το βαθμό του Αστυνομικού Διευθυντή ή Αστυνομικού 
Υποδιευθυντή. 

β. Οι διοικητές των Υποδιευθύνσεων της ιδίας ως άνω 
Διεύθυνσης φέρουν το βαθμό του Αστυνομικού Διευθυντή 
ή Αστυνομικού Υποδιευθυντή. Οι υποδιοικητές των Υπο¬ 
διευθύνσεων αυτών φέρουν το βαθμό του Αστυνομικού 
Υποδιευθυντή ή Αστυνόμου Α'. 

γ. Οι διοικητές των Τμημάτων φέρουν το βαθμό του 
Αστυνόμου Α' ή Αστυνόμου Β'. 

Οι υποδιοικητές των Τμημάτων φέρουν το βαθμό του 
Αστυνόμου Β'. 

13. Οι Υποδιευθύνσεις και τα Τμήματα της Διεύθυνσης 
Αστυνομικών Επιχειρήσεων είναι ισότιμες με τις Υποδιευ¬ 
θύνσεις Αστυνομίας και Αστυνομικά Τμήματα, αντί¬ 
στοιχα. 

14. Οι διοικητές των Υποδιευθύνσεων της Διεύθυνσης 
Αστυνομικών Επιχειρήσεων, καθώς και οι διοικητές και 
υποδιοικητές των Τμημάτων αυτών, επιπλέον των ειδικών 
καθηκόντων τους, ασκούν και τις αρμοδιότητες που προ- 
βλέπονται, αντίστοιχα, για τους διευθυντές των Υποδιευ¬ 
θύνσεων Αστυνομίας και τους διοικητές και υποδιοικητές 
των Αστυνομικών Τμημάτων. Οι υποδιοικητές των Υπο¬ 
διευθύνσεων βοηθούν τους διοικητές αυτών στην άσκηση 
των καθηκόντων τους». 

Αρθρο 2 

θέματα που αφορούν τη σύνθεση σε προσωπικό και 
μέσα των Υπηρεσιών της Διεύθυνσης Αστυνομικών Επι¬ 
χειρήσεων Θεσσαλονίκης, τα ειδικά καθήκοντα του προ¬ 
σωπικού της, καθώς και κάθε αναγκαία λεπτομέρεια για 
την εφαρμογή του παρόντος διατάγματος, ρυθμίζονται με 
απόφαση του Υπουργού Δημόσιας Τάξης, που δεν δημο¬ 
σιεύεται στην Εφημερίδα της Κυβερνήσεως. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 5 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 
- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 177 (5) 

Μεταβίβαση αρμοδιοτήτων τροποποιήσεων εγκεκριμένου 

σχεδίου πόλεως και πολεοδομικών εφαρμογών στο 

Δήμο Αλεξανδρούπολης (Ν. Έβρου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/ 
1979 «περί οικιστικών περιοχών» (Α' 169). 

2. Τις διατάξεις των άρθρων 33 (παρ. 3) και 34 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

5. Τις διατάξεις του άρθρου 9 του Π.Δ/τος 437/1985 
«Καθορισμός και ανακτανομή των Υπουργείων» (Α' 157). 

6. Τη σχετική πρόταση του Δήμου Αλεξανδρούπολης 
που διατυπώθηκε στην 153/1991 γνωμοδότηση του Δη¬ 
μοτικού Συμβουλίου και το γεγονός ότι όπως διαπιστώνε¬ 
ται από την απόφαση αυτή υπάρχει δυνατότητα οργάνω¬ 
σης στο Δήμο Αλεξανδρούπολης κατάλληλης τεχνικής 
υπηρεσίας. 

7. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

8. Την 152/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Αρθρο 1 

1. Στο Δήμο Αλεξανδρούπολης η τροποποίηση του 
εγκεκριμένου σχεδίου πόλεως γίνεται με απόφαση του 
Δημοτικού Συμβουλίου σύμφωνα με τις διατάξεις της παρ. 
3 του άρθρου 33 του Ν. 1337/1983. 

Η τροποποίηση ενεργείται σύμφωνα με την ισχύουσα 
σχετική νομοθεσία η οποία εφαρμόζεται ανάλογα. 

Επίσης από το Δημοτικό Συμβούλιο γίνεται η αναστολή 
έκδοσης οικοδομικών αδειών και εκτέλεσης των οικοδο¬ 
μικών εργασιών σύμφωνα με το άρθρο 8 του Ν.Δ/τος της 
17.7.1923 «Περί σχεδίων πόλεων κ.λπ.» όπως ισχύει κατά 
την άσκηση των πιο πάνω αρμοδιοτήτων του». 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του εγκεκριμένου Γ ενικού 
Πολεοδομικού Σχεδίου (Γ.Π.Σ.) σύμφωνα με το Ν. 1337/ 
1983 ή να μειώνει τη συνολική επιφάνεια των κοινοχρή¬ 
στων και κοινωφελών χώρων στην ίδια πολεοδομική ενό¬ 
τητα και στο σύνολο της πόλης ή το εύρος των οδών του 
βασικού οδικού δικτύου της περιοχής. 

Εάν δεν υπάρχει εγκεκριμένο Γ ενικό Πολεοδομικό Σχέ- 

διο, εξαιρούνται από την αρμοδιότητα του Δήμου τροπο¬ 
ποιήσεις που αφορούν στη μειώση του εύρους των οδών 
του βασικού οδικού δικτύου της περιοχής καθώς και στη 
μείωση κοινοχρήστων ή κοινωφελών χώρων. 

Με όμοια απόφαση μπορεί να επιβάλλεται ή τροπο¬ 
ποιείται προκήπιο χωρίς τη μειώση του πλάτους. 

3. Με τις τροποποιήσεις της προηγουμένης παραγρά¬ 
φου, δεν επιτρέπεται να μεταβάλλονται οι χρήσεις εκατέ¬ 
ρωθεν του βασικού οδικού δικτύου. 

4. Ως βασικό οδικό δίκτυο κατά την προηγούμενη παρά¬ 
γραφο νοείται εκείνο που χαρακτηρίζεται στους χάρτες 
που συνοδεύουν το Γενικό Πολεοδομικό Σχέδιο (Γ.Π.Σ.) 
ως ελεύθερες και ταχείες λεωφόροι και ως αρτηρίες. 

Εάν δεν έχει εγκριθεί το Γενικό Πολεοδομικό Σχέδιο ως 
βασικό οδικό δίκτυο νοούνται οι εθνικοί δρόμοι κατά το 
τμήμα που εμπίπτει εντός του εγκεκριμένου σχεδίου πό- 
λεως και που καθορίζεται με απόφαση του Νομάρχη, κα¬ 
τόπιν εισηγήσεως των αρμοδίων Νομαρχιακών Υπηρεσιών 
της Γενικής Γραμματείας Δημοσίων Έργων. 

Αρθρο 2 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας Οικισμού και Περιβάλλοντος του 
νομού στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία, το Δημο¬ 
τικό Συμβούλιο μπορεί να εγκρίνει ή να απορρίπτει την 
τροποποίηση του σχεδίου και χωρίς τη γνωμοδότηση του 
Συμβουλίου Χωροταξίας. 

3. Οι διατάξεις του άρθρου 152 του δημοτικού και κοι¬ 
νοτικού κώδικα (Π.Δ. 76/1985 Α' 27) έχουν εφαρμογή και 
για τις αποφάσεις της παρ. 1 του άρθρου 1 του παρόντος. 

Αρθρο 3 

1. Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιασκούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθο¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων με την έννοια του 
άρθρου 18 του Ν. 1397/1983 «Εθνικό Σύστημα Υγείας» 
(Α' 143), κτιρίων πρεσβειών, υπηρεσιών Υπουργείων και 
Νομικών Προσώπων Δημοσίου Δικαίου. 

γ) θέματα τροποποιήσεων εγκεκριμένων σχεδίων πό¬ 
λεων για τα οποία έχει γνωμοδοτήσει μέχρι της δημοσίευ¬ 
σης του παρόντος το αρμόδιο κατά τις κείμενες διατάξεις 
Συμβούλιο Χωροταξίας Οικισμού και Περιβάλλοντος. 

Αρθρο 4 

1. Επίσης στον ίδιο Δήμο μεταβιβάζεται και για την περι- 
φέρειά του, η άσκηση όλων των αρμοδιοτήτων της πολεο- 
δομικής υπηρεσίας του Υπουργείου Περιβάλλοντος, Χω¬ 
ροταξίας και Δημοσίων Έργων που αναφέρεται στο άρθρο 
27 παρ. 1 του Ν. 1577/1985 «Γενικός Οικοδομικός Κανο¬ 
νισμός» (Α' 210) και στο άρθρο 2 του Π.Δ/τος της 
8.7.1993 «Τρόπος έκδοσης οικοδομικών αδειών και έλεγ¬ 


χος των ανεγειρομένων οικοδομών» (Δ' 795) και ειδικό¬ 
τερα: 

α) Έκδοσης οικοδομικών αδειών (άρθρο 22 του Ν. 
1577/1985). 

β) Εφαρμογής της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολής προστίμου, 
ειδικής εισφοράς και κάθε άλλης σχετικής ενέργειας, 
σύμφωνα με τα άρθρα 17 και 18 του Ν. 1337/1983 και τις 
διατάξεις του από 5/7/12.7.1983 Π.Δ/τος «Διαδικασία 
χαρακτηρισμού και κατεδάφιση νέων αυθαιρέτων κατα¬ 
σκευών και ρύθμιση συναφών θεμάτων» (Δ' 291) και των 
από 3/8.9.1983 Π.Δ/των «Τρόπος και διαδικασία εκτίμη¬ 
σης της αξίας των αυθαιρέτων κατασκευών και καθορι¬ 
σμός του ύψους των προστίμων αυτών» και «Προσδιορι¬ 
σμός της Ειδικής Εισφοράς Αυθαιρέτου και σχετικές δια¬ 
δικασίες» (Δ' 393) όπως ισχύουν. 

γ) Επιβολής των διοικητικών ποινών προστίμων που 
προβλέπονται από το άρθρο 60 του Ν. 947/1979 και ειδι¬ 
κότερα από την περίπτωση β της παραγρ. 1. 

δ) Εφαρμογής της διαδικασίας διατήρησης ή κατεδάφι¬ 
σης κτισμάτων ή κατασκευών σύμφωνα με τις διατάξεις 
των παρ. 5, 7 και 8 του άρθρου 8 και της παρ. 8 του άρ¬ 
θρου 9 του Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α' 4). 

2. Οι κατά τις ανωτέρω περιπτώσεις β, γ και δ αρμοδιό¬ 
τητες είναι δυνατόν ν’ ασκηθούν παράλληλα και από την 
κατά τις οικείες διατάξεις αρμόδια Πολεοδομική Υπηρε¬ 
σία, εάν η κατά τα ανωτέρω δημοτική Υπηρεσία παραλεί¬ 
ψει την άσκηση αυτών. 

Σε περίπτωση κατά την οποία και οι δύο υπηρεσίες επι- 
ληφθούν της υποθέσεως, κατά την ενάσκηση των ως άνω 
αρμοδιοτήτων, την ίδια ημέρα κατισχύει η πράξη της Πο- 
λεοδομικής Υπηρεσίας τεκμαιρομένης παραλείψεως της 
δημοτικής υπηρεσίας να αποφανθεί. 

Η σχετική πράξη της Πολεοδομικής Υπηρεσίας κοινο¬ 
ποιείται πάντοτε στην κατά τα ανωτέρω αρμόδια δημοτική 
υπηρεσία η οποία υποχρεούται ν' απέχει από κάθε περαι¬ 
τέρω ενέργεια για τη συγκεκριμένη υπόθεση. 

Αρθρο 5 

1. Στον ίδιο δήμο και για την περιφέρεια του μεταβιβά¬ 
ζονται επίσης οι αρμοδιότητες για τη σύμφωνα με το άρ¬ 
θρο 32 και επόμενα του Ν.Δ/τος της 17.7.1923, κατάρ¬ 
τιση και έκδοση πράξεων αναλογισμού προσκύρωσης και 
τακτοποίησης οικοπέδων, εκτός από τις περιπτώσεις που 
τη διάνοιξη των οδών επισπεύδει το Δημόσιο, σύμφωνα με 
το άρθρο 5 του Ν. 653/1977 «Περί υποχρεώσεως των πα¬ 
ρόδιων ιδιοκτητών διά την διάνοιξιν εθνικών οδών, αντικα- 
ταστάσεως της παρ. 3 του άρθρου 6 του Ν. 5269/1931 
και ρυθμίσεως συναφών θεμάτων» (Α' 214). 

Στις περιπτώσεις ενστάσεων για τις πιο πάνω πράξεις 
αποφασίζει ο αρμόδιος Νομάρχης σύμφωνα με τις ισχύου- 
σες κάθε φορά διατάξεις. 

2. Ο ίδιος δήμος, προβαίνει σε όλες τις υλικές και διαπι- 
στωτικές ενέργειες που απαιτούνται για την εφαρμογή 
στο έδαφος των σχεδίων πόλεων, σύμφωνα με τις ισχύου- 
σες διατάξεις. 

Αρθρο 6 

1. Στον ίδιο δήμο και στην περιφέρειά του μεταβιβάζο¬ 
νται επίσης όλες οι αρμοδιότητες σύνταξης εκθέσεων και 
αναθεώρησης αυτών στις περιπτώσεις επικινδύνων οικο¬ 
δομών, σύμφωνα με το από 13/22.4.1929 Π.Δ/γμα «Περί 
επικινδύνων οικοδομών» (Α' 153). Εξαιρούνται οι περιπτώ- 

σεις του άρθρου 7 του πιο πάνω διατάγματος για την κα¬ 
τάρτιση εκθέσεων επικινδύνως ετοιμορρόπων κατα¬ 
σκευών. 

2. Στην επιτροπή του άρθρου 7 του πιο πάνω διατάγμα¬ 
τος μπορούν να συμμετέχουν και οι μηχανικοί της τεχνικής 
υπηρεσίας του δήμου. 

3. Για τη σύνταξη έκθεσης, την αναθεώρησή της, την 
υποβολή και κρίση ενστάσεων, σύμφωνα με την παρ. 1 του 
παρόντος άρθρου, εφαρμόζονται ανάλογα οι διατάξεις του 
από 13/22.4.1929 Π.Δ/τος. 

Αρθρο 7 

1. Οι αρμοδιότητες που μεταβιβάζονται στο Δήμο Αλε¬ 
ξανδρούπολης με το παρόν διάταγμα ασκούνται από την 
τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας 
όταν ασκεί τις αρμοδιότητες που μεταβιβάζονται, έχει 
όλες τις αρμοδιότητες που οι σχετικές κείμενες διατάξεις 
προβλέπουν για Προϊστάμενο «Γραφείου Νομομηχανικού» 
ή «Σχεδίου Πόλεως» ή «Πολεοδομικής Αρχής» και «Επιθε- 
ωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέ¬ 
χεται από την αρμόδια κατά τόπο Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.) του Υπουργείου 
Περιβάλλοντος, Χωροταξίας και Δημοσίων Έργων. 

Αρθρο 8 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες διατάξεις οι δημοτικές ή κοινοτικές 
αρχές στην τεχνική υπηρεσία του δήμου, ο Υπουργός Πε¬ 
ριβάλλοντος, Χωροταξίας και Δημοσίων Έργων και ο αρ¬ 
μόδιος νομάρχης μπορούν πάντοτε με τα όργανα που ορί¬ 
ζονται από αυτούς, να ασκήσουν επιθεώρηση στην τε¬ 
χνική υπηρεσία του δήμου για τις αρμοδιότητες που μετα¬ 
βιβάζονται με το παρόν διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων 
Έργων, στο νομάρχη και στον δήμαρχο ο οποίος είναι 
υποχρεωμένος να την ανακοινώσει στο δημοτικό συμβού¬ 
λιο. 

Άρθρο 9 

1. Διαδικασίες οι οποίες έχουν αρχίσει και αφορούν αρ¬ 
μοδιότητες που μεταβιβάζονται με το παρόν διάταγμα και 
οι οποίες εκκρεμούν την ημέρα έναρξης ισχύος του, στην 
Πολεοδομική Υπηρεσία ή σε Συμβούλιο ή σε επιτροπές 
συνεχίζονται και τελειώνουν από την ίδια υπηρεσία, με την 
διαδικασία που ισχύει μέχρι την ημέρα έναρξης ισχύος του 
παρόντος διατάγματος. 

2. Στο πρώτο στάδιο εφαρμογής του παρόντος από την 
τεχνική υπηρεσία του δήμου, οι αρμόδιες κρατικές υπηρε¬ 
σίες παρέχουν κάθε βοήθεια σ’ αυτή για την καλύτερη 
άσκηση των αρμοδιοτήτων που μεταβιβάζονται. 

Άρθρο 10 

1. Στο Δήμο Αλεξανδρούπολης αποδίδεται ποσοστό 
75% του προϊόντος της κρατήσεως που προβλέπεται από 
την παρ. 3 του άρθρου 2 του ΚΗ/1947 ψηφίσματος όπως 
ισχύει. 

2. Στον ίδιο δήμο περιέρχεται το σύνολο των προστίμων 
της περίπτωσης γ του άρθρου 4 του παρόντος. 

Σε όσες περιπτώσεις η βεβαίωση γίνεται από την Πολε¬ 
οδομική Υπηρεσία, κατ’ εφαρμογή της παρ. 2 του άρθρου 


4 του παρόντος, τα πρόστιμα δεν περιέρχονται στο Δήμο 
αλλά βεβαιώνονται κατά τις κείμενες διατάξεις. 

Άρθρο 11 

Η ισχύς του παρόντος διατάγματος αρχίζει δύο μήνες 
από τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Ιουλίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Κ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Α. ΤΣΟΧΑΤΖΟΠΟΥΛΟΣ ΚΩΣΤΑΣ ΛΑΛΙΩΤΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 178 (6) 

Μεταβίβαση αρμοδιοτήτων τροποποιήσεων εγκεκριμένου 
σχεδίου πόλεως στο Δήμο Άνω Λιοσίων (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 33 (παρ. 3) και 34 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33). 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 99 (παρ. 3) του Ν. 1892/ 

1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

4. Τις διατάξεις του άρθρου 9 του Π.Δ/τος 437/1985 
«Καθορισμός και ανακατανομή των Υπουργείων» (Α' 157). 

5. Την 182α/1989 γνωμοδότηση του Δημοτικού Συμ¬ 
βουλίου Άνω Λιοσίων από την οποία προκύπτει ότι έχει 
οργανώσει κατάλληλη τεχνική υπηρεσία και τις 55/1992 
και 228/1993 γνωμοδοτήσεις του ίδιου Δήμου. 

6. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

7. Τις 518/1990 και 170/1994 γνωμοδοτήσεις του 
Συμβουλίου της Επικράτειας με πρόταση των Υπουργών 
Εσωτερικών και Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

1. Στο Δήμο Άνω Λιοσίων μεταβιβάζονται οι ακόλουθες 
αρμοδιότητες οι οποίες ασκούνται από το Δημοτικό Συμ¬ 
βούλιο αυτού: 

α) Η τροποποίηση του εγκεκριμένου σχεδίου πόλεως 
του Δήμου Άνω Λιοσίων. Η τροποποίηση αυτή ενεργείται 
σύμφωνα με την ισχύουσα νομοθεσία η οποία εφαρμόζε¬ 
ται ανάλογα. 

β) Η κατά το άρθρο 8 του Ν.Δ/τος της 17.7.1923, όπως 

ισχύει, αναστολή έκδοσης οικοδομικών αδειών και εκτέ¬ 
λεσης οικοδομικών εργασιών. 

γ) Η επιβολή ή τροποποίηση προκηπίου χωρίς μείωση 
του πλάτους του. 

■ ; 2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του Γ ενικού Πολεοδομικού 
Σχεδίου (Γ.Π.Σ.) σύμφωνα με το Ν. 1337/1983 (Α' 33) ή να 
μειώνει τη συνολική επιφάνεια των κοινοχρήστων και κοι¬ 
νωφελών χώρων στην ίδια πολεοδομική ενότητα και στο 
σύνολο της πόλης. Εάν δεν υπάρχει εγκεκριμένο Γ ενικό 
Πολεοδομικό Σχέδιο εξαιρούνται από την αρμοδιότητα 
του Δημοτικού Συμβουλίου τροποποιήσεις που αφορούν 
στη μείωση κοινοχρήστων ή κοινωφελών χώρων. 

Άρθρο 2 

Από τις αρμοδιότητες που μεταβιβάζονται με την παρ. 1 
του άρθρου 1 του παρόντος στο Δήμο Άνω Λιοσίων εξαι¬ 
ρούνται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή Παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτίρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθο¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων (άρθρο 8 Ν. 1397/ 

1983 Α' 143), κτιρίων πρεσβειών, υπηρεσιών Υπουργείων 
και Νομικών Προσώπων Δημοσίου Δικαίου. 

γ) Τροποποιήσεις εγκεκριμένων σχεδίων πόλεων για τα 
οποία έχει γνωμοδοτήσει μέχρι της δημοσίευσης του πα¬ 
ρόντος προεδρικού διατάγματος το αρμόδιο κατά τις κεί¬ 
μενες διατάξεις Συμβούλιο Χωροταξίας, Οικισμού και Πε¬ 
ριβάλλοντος. 

δ) Η τροποποίηση εγκεκριμένου ρυμοτομικού σχεδίου 
εκατέρωθεν των αξόνων του βασικού οδικού δικτύου, 
όπως αυτό καθορίζεται στην 65556/5073/9.10.1990 
απόφαση του Υπουργού Περιβάλλοντος Χωροταξίας και 
Δημοσίων Έργων (Δ' 561). 


Άρθρο 3 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας, Οικισμού και Περιβάλλοντος του 
νομόύ στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 
αυτό η σχετική μελέτη. 

Αν περάσει άπρακτη η πιο πάνω προθεσμία το Δημοτικό 
Συμβούλιο μπορεί να εγκρίνει ή να απορρίπτει την τροπο¬ 
ποίηση του σχεδίου και χωρίς τη γνωμοδότηση του Συμ¬ 
βουλίου Χωροταξίας. 

3. Οι διατάξεις του άρθρου 163 του Δημοτικού και Κοι¬ 
νοτικού κώδικα (Π.Δ. 323/1989 - Α' 146) έχουν εφαρ¬ 
μογή και για τις αποφάσεις της παρ. 1 του άρθρου 1 του 
παρόντος. 

Άρθρο 4 

Στο Δήμο Άνω Λιοσίων αποδίδεται ποσοστό 35% του 
προϊόντος της κρατήσεως που προβλέπεται από την παρ. 
3 του άρθρου 2 του ΚΗ/1947 ψηφίσματος όπως ισχύει. 

Άρθρο 5 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 5 Ιουλίου 1994 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Κ. ΚΑΡΑΜΑΝΛΗΣ 

